Z A P I S N I K
36. sjednice Vijeća Mjesnog odbora “Nadbiskup Antun Bauer“
održane dana 25. ožujka 2024. g. s početkom u 20.30 sati  u prostorijama 
Mjesnog odbora „Nadbiskup Antun Bauer“, Bauerova 21

Nazočni članovi Vijeća Mjesnog odbora: Marina Bauer, Zlatan Krajina, Bojana Ivanišević, Ante Barišić i Goranka Tropčić Zekan.
Predsjednica Vijeća Mjesnog odbora pozdravlja sve prisutne i konstatira da su prisutni svi članovi/članice Vijeća, te su stečeni uvjeti za raspravu i pravovaljano odlučivanje. 
Prije utvrđivanja dnevnog reda gđa. Tropčić Zekan predlaže usvajanje zapisnika 35. sjednice Vijeća te otvara raspravu o istom. Vijeće, bez rasprave, jednoglasno usvaja zapisnik 35. sjednice Vijeća Mjesnog odbora.
Predsjednica Vijeća otvara raspravu o Dnevnom redu 36. sjednice Vijeća Mjesnog odbora, te predlaže izmjene i dopune dnevnog reda, što članovi Vijeća jednoglasno prihvaćaju i donose sljedeći:
                                                                 DNEVNI  RED
1. Plan potreba za aktivnostima, programima i projektima unapređenja kvalitete života građana Mjesnog odbora“ Nadbiskup Antun Bauer“ u 2024.- detaljna razrada i planiranje aktivnosti
2. [bookmark: _Hlk163031394]Nacrt prijedloga Odluke o  uvjetima  korištenja javnih parkirališta ,javnih garaža, nerazvrstanih cesta i drugih površina javne namjene za parkiranje vozila, mišljenje -traži se
3. [bookmark: _Hlk163031541]Nacrt prijedloga Naredbe o  uvjetima  prometovanja u središnjem dijelu Grada Zagreba i pješačkih zona, mišljenje - traži se
4. [bookmark: _Hlk163031850]Komunalna problematika – učestalo parkiranje na nogostupu u Parku Envera Čolakovića 
5. Pitanja, prijedlozi i razno

Ad 1. Plan potreba za aktivnostima, programima i projektima unapređenja kvalitete života građana Mjesnog odbora“ Nadbiskup Antun Bauer“ u 2024
Članovi vijeća raspravljali su o predstojećim aktivnostima vezano za Plan potreba za aktivnostima, programima i projektima unaprjeđenja kvalitete života građana Mjesnog odbora „Nadbiskup Antun Bauer“, a glavna rasprava vodila sa na temu organizacije i odgovornosti. Zaključeno je da je potrebno službeno zatražiti očitovanje o eventualnoj odgovornosti Mjesnog odbora (kao organizatora) za štetu nastalu trećim osobama prilikom organiziranja i odvijanja kulturnih i drugi događanja.  Također je zaključeno da ćemo detaljan plan aktivnosti donijeti na sjednici u travnju.

[bookmark: _Hlk163031503][bookmark: _Hlk163031461]Ad. 2. 	Nacrt prijedloga Odluke o  uvjetima  korištenja javnih parkirališta ,javnih garaža, nerazvrstanih cesta i drugih površina javne namjene za parkiranje vozila, mišljenje -traži se
Predsjednica je upoznala članove Vijeća o prijedlogu Odluke o  uvjetima  korištenja javnih parkirališta ,javnih garaža, nerazvrstanih cesta i drugih površina javne namjene za parkiranje vozila, koja je članovima dostavljena zajedno s Pozivom na sjednicu. 
Nakon kraće rasprave članovi Vijeća jednoglasno su podržali Nacrt prijedloga Odluke o  uvjetima  korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila i donose 

ZAKLJUČAK

          O  Nacrtu prijedloga Odluke o  uvjetima  korištenja javnih parkirališta, javnih garaža,
     nerazvrstanih cesta i drugih površina javne namjene za parkiranje vozila 
    

1. Vijeće Mjesnog odbora „Nadbiskup Antun Bauer“  jednoglasno podržava nacrt prijedloga Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila .

2. Ovaj se zaključak dostavlja Vijeću Gradske četvrti Donji grad.


[bookmark: _Hlk163031597]Ad. 3. 	Nacrt prijedloga Naredbe o  uvjetima  prometovanja u središnjem dijelu Grada Zagreba i pješačkih zona, mišljenje - traži se
Predsjednica je upoznala članove Vijeća o prijedlogu Naredbe o  uvjetima  prometovanja u središnjem dijelu Grada Zagreba i pješačkih zona, koja je članovima dostavljena zajedno s Pozivom na sjednicu. 
Članovi Vijeća primijetili su da dio Martićeve ulice (tzv Mala Martićeva) nije uvršten u popis pješačkih zona na području Donjeg grada, te su mišljenja da je popis pješačkih zona potrebno dopuniti. 
Isto tako članovi Vijeća su mišljenja da je potrebno s vremenom skraćivati periode dostave i ograničiti veličinu dostavnih vozila koja ulaze u pješačke zone, te težiti prema alternativnim načinima dostave s ciljem da se dostavna vozila u potpunosti izbace iz pješačkih zona.
Nakon kraće rasprave članovi Vijeća jednoglasno daju pozitivno mišljenje ali samo uvjetno, odnosno, samo ukoliko se popis pješačkih zona dopuni kao što je navedeno i donosi

ZAKLJUČAK
    O  Nacrtu prijedloga Naredbe o  uvjetima  prometovanja u središnjem dijelu Grada 
                                                Zagreba i pješačkih zona
1. Vijeće Mjesnog odbora „Nadbiskup Antun Bauer“  daje pozitivno mišljenje o Nacrtu prijedloga naredbe o uvjetima prometovanja u središnjem dijelu Grada Zagreba i pješačkih zona samo uz uvjet da se popis pješačkih zona dopuni sa dijelom Martićeve ulice (tzv Mala Martićeva ).

2. Ovaj se zaključak dostavlja Vijeću Gradske četvrti Donji grad.


Ad. 4. 	Komunalna problematika – učestalo parkiranje na nogostupu u Parku Envera Čolakovića
Predsjednica Vijeća je upoznala članove Vijeća s pristiglim usmenim pritužbama građana na sve učestalije parkiranje automobila na nogostupima. Konkretna pritužba odnosi se na nogostup u Martićevoj ulici uz pristupnu cestu za ulaz u kompleks zgrada zvan Vatikan iz Martićeve ulice (Martićeva 33). 
Članovi vijeća predlažu da nadležni gradski ured izvidi mogućnost postavljanja dodatnih stupića kako bi se onemogućilo parkiranje automobila na nogostupu.
 

Ad. 5.  Pitanja, prijedlozi i razno

Nije bilo pitanja ni prijedloga.

Sjednica je završila u 22.00.
Zapisnik vodila: Goranka Tropčić Zekan

KLASA:  024-08/24-003/685
URBROJ:251-13-11-1/007-24-02 


Zagreb, 25. ožujka 2024.

                                                                                          PREDSJEDNICA VIJEĆA
MJESNOG ODBORA
„NADBISKUP ANTUN BAUER“

[bookmark: _GoBack]Goranka Tropčić Zekan, v.r. 
